section_heading: Povijest događaja
paragraph_text: Ponegdje se neki događaji samo spominju, ali se ne opisuju. Tako počinje stvaranje majmuna. Nekad davno, Alkemičar, čarobnjak, htio je stvoriti Superrobota i robote majmune koji će štititi svemir. Dok je to radio, jedan majmun, Mandarin, izazvao je demone iz pakla koji su obuzeli Alkemičara. Tako se Alkemičar pretvorio u Kralja Kostura. Majmunima je usadio želju za uništavanjem zlih bića te im je izbrisao sjećanje na njega kao dobrog čovjeka. Tada je otputovao u svemir kao nemrtvi vladar mrtvih. Majmuni su ispunili svoju zadaću, ali je Mandarin poželio vladati nad svojom braćom i ljudima. Oni su se pobunili i poslali ga u svemirski zatvor. Budući da njihova obitelj više nije bila potpuna, zaspali su u dubok san, iz kojeg će ih kasnije probuditi 13-godišnji dječak po imenu Chiro. Početna pjesma svake epizode govori o buđenju majmuna i njihovoj zadaći. Chiro je tijekom procesa dobio Moć primata, magiju koja je jačala njega i majmune. Antauri ga je naučio svladati tu Moć. Jednog dana, Chiro je upoznao djevojku po imenu Jinmay, koja je zapravo bila robot. Nakon što je to saznao, otjerao ju je, ali ona se vratila s namjerom da uništi njega i Majmunski tim. Chiro ju je uspio zaustaviti, te se još više zaljubio. Tim događajem počinje prva epizoda - Chiro's Girl. Posljednja je epizoda Soul of Evil koja je zapravo veoma zbunjujuća, jer završava povratkom Kralja Kostura i početkom rata.